ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลในคดีจับกุมผู้กระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓พระราชบัญญัติควบคุมน้ำมันเชื้อเพลิงพ.ศ. ๒๕๔๒พระราชบัญญัติวัตถุอันตรายพ.ศ. ๒๕๓๕ และพระราชกำหนดแก้ไขและป้องกันภาวะการขาดแคลนน้ำมันเชื้อเพลิงพ.ศ. ๒๕๑๖พ.ศ. ๒๕๔๗[๑] เพื่อให้การดำเนินการป้องกันและปราบปรามการกระทำผิดกฎหมายที่อยู่ในอำนาจหน้าที่รับผิดชอบของกรมธุรกิจพลังงานมีประสิทธิภาพยิ่งขึ้นและอนุวัติตามความในข้อ ๕ แห่งระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ กรมธุรกิจพลังงานจึงวางระเบียบปฏิบัติในเรื่องดังกล่าว ดังต่อไปนี้ข้อ๑ ระเบียบนี้เรียกว่า ระเบียบกรมธุรกิจพลังงานว่าด้วยหลักเกณฑ์การจ่ายเงินสินบนรางวัลและวิธีปฏิบัติในการขอรับเงินสินบนหรือเงินรางวัลในคดีจับกุมผู้กระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓ พระราชบัญญัติควบคุมน้ำมันเชื้อเพลิง พ.ศ. ๒๕๔๒ พระราชบัญญัติวัตถุอันตรายพ.ศ. ๒๕๓๕ และพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖พ.ศ. ๒๕๔๗ข้อ๒ระเบียบนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๔๗ เป็นต้นไปข้อ๓ระเบียบนี้ให้ใช้บังคับกับการกระทำผิดตามกฎหมายที่กำหนดในบัญชีแนบท้ายประกาศกระทรวงการคลังลงวันที่ ๑๑ กุมภาพันธ์ พ.ศ. ๒๕๔๗ ดังต่อไปนี้(๑)พระราชบัญญัติการค้าน้ำมันเชื้อเพลิง พ.ศ. ๒๕๔๓(๒)พระราชบัญญัติควบคุมน้ำมันเชื้อเพลิง พ.ศ. ๒๕๔๒(๓)พระราชบัญญัติวัตถุอันตราย พ.ศ. ๒๕๓๕(๔)พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖ข้อ๔ ระเบียบ ข้อบังคับหรือคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๕ระเบียบนี้มิใช่เป็นการโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ในการพิจารณาของกรมธุรกิจพลังงานที่จะจ่ายเงินสินบนรางวัลให้แก่ผู้แจ้งความนำจับหรือพนักงานเจ้าหน้าที่ของกรมธุรกิจพลังงาน ซึ่งเป็นผู้ปฏิบัติงานตามอำนาจหน้าที่อันได้มาซึ่งเงินค่าปรับตามแต่จะเห็นสมควรเท่านั้นการพิจารณาของผู้มีอำนาจตามที่กำหนดในระเบียบนี้ถือเป็นเด็ดขาดผู้ใดจะนำไปฟ้องร้องเป็นคดีมิได้ข้อ๖ให้อธิบดีกรมธุรกิจพลังงานเป็นผู้รักษาการตามระเบียบนี้กรณีที่มีปัญหาเกี่ยวกับแนวทางปฏิบัติหรือที่ระเบียบนี้มิได้กำหนดแนวทางปฏิบัติไว้ให้อธิบดีกรมธุรกิจพลังงานเป็นผู้วินิจฉัยชี้ขาดหมวด ๑ข้อความทั่วไป ข้อ๗ ในระเบียบนี้เงินสินบน หมายความว่าเงินที่จ่ายให้แก่ผู้แจ้งความนำจับตามระเบียบนี้เงินรางวัล หมายความว่าเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายความว่า บุคคลเดียวหรือหลายคนซึ่งนำเบาะแสหรือเค้าเรื่องแห่งการกระทำผิดมาแจ้งแก่ผู้รับแจ้งความนำจับจนสามารถจับกุมและลงโทษผู้กระทำผิดได้แต่ต้องมิใช่เจ้าหน้าที่ผู้จับหรือข้าราชการหรือพนักงานเจ้าหน้าที่กรมธุรกิจพลังงานผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่าข้าราชการหรือพนักงานเจ้าหน้าที่กรมธุรกิจพลังงานผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดหรือพนักงานฝ่ายปกครอง หรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำผิดสำหรับกรณีที่มีการจับกุมผู้กระทำผิดและให้หมายความรวมถึงพนักงานเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายความว่า ค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับคณะกรรมการ หมายความว่าคณะกรรมการวินิจฉัยการจ่ายเงินสินบนหรือเงินรางวัลตามระเบียบนี้หมวด ๒การแจ้งความนำจับ ข้อ๘ ผู้รับแจ้งความนำจับตามระเบียบนี้ได้แก่(๑)อธิบดีกรมธุรกิจพลังงาน รองอธิบดีกรมธุรกิจพลังงาน(๒)ผู้เชี่ยวชาญเฉพาะด้านนโยบายและแผนธุรกิจพลังงานผู้เชี่ยวชาญเฉพาะด้านความปลอดภัยน้ำมันเชื้อเพลิงและก๊าซผู้ชำนาญการพิเศษด้านคุณภาพน้ำมันเชื้อเพลิง(๓)ผู้อำนวยการสำนักความปลอดภัยธุรกิจน้ำมันเชื้อเพลิง ผู้อำนวยการสำนักความปลอดภัยธุรกิจก๊าซผู้อำนวยการสำนักคุณภาพน้ำมันเชื้อเพลิงผู้อำนวยการสำนักการค้าและการสำรองน้ำมันเชื้อเพลิง(๔)ผู้อำนวยการสำนักงานพลังงานภูมิภาค(๕)ผู้อำนวยการสำนักธุรกิจพลังงานพื้นที่(๖)หัวหน้าธุรกิจพลังงานจังหวัดข้อ๙ การแจ้งความนำจับ ผู้แจ้งความนำจับต้องแจ้งต่อผู้รับแจ้งความในข้อ๘ เว้นแต่กรณีที่ต้องจับกุมผู้กระทำความผิดโดยด่วนซึ่งถ้ารั้งรอไว้ผู้กระทำความผิดอาจหลบหนีไปได้และผู้แจ้งความประสงค์จะแจ้งความนำจับแต่มิอาจแจ้งความต่อผู้รับแจ้งความตามข้อ๘ ได้ ก็ให้แจ้งต่อเจ้าพนักงานฝ่ายปกครองหรือเจ้าพนักงานตำรวจซึ่งมีหน้าที่สืบสวนจับกุมที่มียศตั้งแต่ร้อยตำรวจตรีขึ้นไปและก่อนที่เจ้าพนักงานผู้รับแจ้งความจะดำเนินการให้มีการจับกุมนั้นให้แจ้งทางโทรศัพท์ หรือทางโทรสาร หรือโดยวิธีการอื่นใดต่อผู้รับแจ้งความตามข้อ ๘ทราบ พร้อมทั้งจัดทำหลักฐานการรับแจ้งความไว้แล้วให้รายงานผลการจับกุมและส่งรายละเอียดหลักฐานการรับแจ้งความนำจับให้ผู้บังคับบัญชาชั้นเหนือขึ้นไปทราบภายใน๒๔ ชั่วโมง นับแต่เวลาที่มีการจับกุม และรายงานให้ผู้รับแจ้งความตามข้อ ๘ทราบต่อไปข้อ๑๐ เมื่อได้รับแจ้งความนำจับให้ผู้รับแจ้งความนำจับ จัดทำหลักฐานการรับแจ้งความเป็นหนังสือโดยระบุการกระทำผิดรายละเอียดเกี่ยวกับชื่อบุคคล (ถ้ามี) สถานที่วันเวลาที่รับแจ้งเสร็จแล้วลงลายมือชื่อตำแหน่งของผู้รับแจ้งความถ้าผู้แจ้งความนำจับประสงค์จะไม่เปิดเผยชื่อให้พิมพ์ลายนิ้วมือไว้เป็นหลักฐานแต่ถ้าไม่ประสงค์จะปิดเป็นความลับให้เขียนชื่อที่อยู่ของผู้แจ้งความนำจับและให้ผู้แจ้งความนำจับลงลายมือชื่อหรือพิมพ์ลายนิ้วมือไว้เป็นหลักฐานในหนังสือแจ้งความแล้วทำสำเนา๑ ชุด มอบให้ผู้แจ้งความนำจับไว้เป็นหลักฐานข้อ๑๑เมื่อได้มีการจับกุมผู้ต้องหาพร้อมด้วยหลักฐานหรือของกลางซึ่งเป็นการกระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓ พระราชบัญญัติควบคุมน้ำมันเชื้อเพลิง พ.ศ. ๒๕๔๒พระราชบัญญัติวัตถุอันตราย พ.ศ. ๒๕๓๕พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖แล้วให้ผู้จับกุมดำเนินการส่งหลักฐานหรือของกลางดังกล่าวให้กรมธุรกิจพลังงานตรวจพิสูจน์ตามระเบียบที่เกี่ยวข้องต่อไปหมวด ๓หลักเกณฑ์การจ่ายเงินสินบนและเงินรางวัล ข้อ๑๒การจ่ายเงินสินบนหรือเงินรางวัลตามระเบียบนี้ให้ใช้กับการแจ้งความนำจับหรือการจับกุมการกระทำผิดตามพระราชบัญญัติการค้าน้ำมันเชื้อเพลิงพ.ศ. ๒๕๔๓ พระราชบัญญัติควบคุมน้ำมันเชื้อเพลิง พ.ศ. ๒๕๔๒พระราชบัญญัติวัตถุอันตราย พ.ศ. ๒๕๓๕พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖ทุกฐานความผิด ตั้งแต่วันที่ ๑ ตุลาคม พ.ศ. ๒๕๔๗ เป็นต้นไปข้อ๑๓การจ่ายเงินสินบนให้เป็นไปตามหลักเกณฑ์และอัตรา ดังต่อไปนี้(๑)กรณีที่มีการจับกุมผู้กระทำความผิดให้จ่ายเงินสินบนแก่ผู้แจ้งความนำจับในอัตราร้อยละ ๒๐ ของเงินค่าปรับที่ได้รับ(๒)กรณีที่ไม่มีการจับกุมผู้กระทำความผิดให้จ่ายเงินสินบนแก่ผู้แจ้งความนำจับในอัตราร้อยละ ๑๕ ของเงินค่าปรับที่ได้รับเงินสินบนให้จ่ายแก่ผู้แจ้งความนำจับภายใน๕ วันทำการนับตั้งแต่วันที่ได้รับเงินค่าปรับในกรณีที่มีผู้แจ้งความนำจับหลายคนให้จ่ายเงินสินบนโดยแบ่งเท่าๆ กันทุกคน เว้นแต่จะมีหลักฐานตกลงกันไว้เป็นอย่างอื่นข้อ๑๔ การจ่ายเงินรางวัลให้เป็นไปตามหลักเกณฑ์และอัตรา ดังต่อไปนี้(๑)กรณีที่มีการจับกุมผู้กระทำความผิดให้จ่ายเงินรางวัลแก่เจ้าหน้าที่ผู้จับในอัตราร้อยละ ๔๐ ของเงินค่าปรับที่ได้รับ(๒)กรณีที่ไม่มีการจับกุมผู้กระทำความผิดให้จ่ายเงินรางวัลแก่เจ้าหน้าที่ผู้จับในอัตราร้อยละ ๓๐ ของเงินค่าปรับที่ได้รับเงินรางวัลให้จ่ายในวันทำการสุดท้ายของเดือนแก่เจ้าหน้าที่ผู้จับตามสัดส่วนของการมีส่วนร่วมในการปฏิบัติงานในกรณีที่ไม่ต้องจ่ายเงินสินบนตามข้อ ๑๓ให้รวมส่วนของเงินสินบนจ่ายเป็นเงินรางวัลแก่เจ้าหน้าที่ผู้จับข้อ๑๕ การแบ่งเงินรางวัลตามข้อ ๑๔ให้แบ่งออกเป็น ๒ ส่วน๑๕.๑ให้จ่าย ๑ ใน ๓ ของเงินรางวัลให้แก่เจ้าหน้าที่ซึ่งทำการจับกุม ร่วมทำการจับกุมผู้สั่งการให้จับกุม ในกรณีที่มีหลายคนให้ได้รับคนละเท่า ๆ กันเว้นแต่ในกรณีที่ผู้จับกุมคนใดคนหนึ่งสละสิทธิ์ไม่ขอรับเงินรางวัลให้นำส่วนของผู้ที่สละสิทธิ์มาเฉลี่ยให้ผู้จับคนอื่น ๆ คนละเท่า ๆ กัน๑๕.๒ให้จ่าย ๒ ใน ๓ ของเงินรางวัลให้แก่เจ้าหน้าที่ซึ่งทำการจับกุม ร่วมทำการจับกุมผู้สั่งการให้จับกุม ผู้ช่วยเหลือเจ้าหน้าที่ผู้ทำการสืบสวนอันเป็นประโยชน์โดยตรงเกี่ยวกับการจับกุม เจ้าหน้าที่เปรียบเทียบคดีผู้พิสูจน์ ผู้ตรวจสอบเอกสาร ผู้ตรวจพบผู้กระทำผิดผู้ดำเนินการด้านกฎหมายซึ่งได้ทำการตรวจสอบพยานหลักฐานและทำการใด ๆอันเกี่ยวกับคดีนั้นข้อ๑๖ การแบ่งเงินรางวัลตามข้อ ๑๕.๒๑๖.๑พนักงานเจ้าหน้าที่กรมธุรกิจพลังงาน ให้แบ่งตามส่วนดังนี้ (๑) อธิบดี ๑๒ส่วน (๒)รองอธิบดี คนละ๑๑ ส่วน (๓)ผู้เชี่ยวชาญฯ ผู้อำนวยการสำนัก คนละ๑๐ ส่วน (๔)ผู้อำนวยการกอง คนละ ๙ ส่วน (๕)ผู้ดำรงตำแหน่งระดับ ๗, ๘ คนละ ๘ ส่วน นอกจากที่ระบุไว้ใน (๔) (๖)ผู้ดำรงตำแหน่งระดับ ๕ และ ๖ คนละ ๗ ส่วน (๗)ผู้ดำรงตำแหน่งระดับ ๓ และ ๔ คนละ ๖ ส่วน (๘)ผู้ดำรงตำแหน่งระดับ ๒ คนละ ๕ ส่วน (๙)ผู้ดำรงตำแหน่งระดับ ๑ คนละ ๓ ส่วน (๑๐)ผู้ช่วยเหลือซึ่งมิได้ร่วมจับกุม คนละ ๑ ส่วน โดยตรง๑๖.๒กรณีเจ้าหน้าที่ตำรวจร่วมปฏิบัติหน้าที่กับพนักงานเจ้าหน้าที่กรมธุรกิจพลังงานการแบ่งเงินรางวัลให้เจ้าหน้าที่ตำรวจให้แบ่งตามส่วน ดังนี้ (๑)เจ้าหน้าที่ตำรวจยศ พล.ต.อ. คนละ๑๒ ส่วน (๒)เจ้าหน้าที่ตำรวจยศ พล.ต.ท. คนละ๑๑ ส่วน (๓)เจ้าหน้าที่ตำรวจยศ พล.ต.ต. คนละ ๘ ส่วน (๔)เจ้าหน้าที่ตำรวจยศ พ.ต.ท., คนละ ๗ ส่วน พ.ต.อ. (๕)เจ้าหน้าที่ตำรวจยศ ร.ต.อ., คนละ ๖ ส่วน พ.ต.ต. (๖)เจ้าหน้าที่ตำรวจยศ ร.ต.ต., คนละ ๕ ส่วน ร.ต.ท. (๗)เจ้าหน้าที่ตำรวจยศ พลฯ, ส.ต.ต., คนละ ๓ ส่วน ส.ต.ท.,ส.ต.อ., จ.ส.ต., ด.ต.๑๖.๓ในกรณีที่การจับกุมผู้กระทำความผิดรายใดมีเหตุสมควรเพิ่มอัตราส่วนแบ่งของผู้จับกุมคนใดเป็นพิเศษ เช่นได้รับอันตรายถึงบาดเจ็บ พิการหรือเสียชีวิต ให้อธิบดีพิจารณาเป็นราย ๆ ไปและคำสั่งของอธิบดีให้ถือว่าเป็นที่สุดหมวด ๔หลักฐานการขอรับเงินสินบนหรือเงินรางวัล ข้อ ๑๗เมื่อผู้มีอำนาจเปรียบเทียบคดีได้เปรียบเทียบหรือเมื่อศาลมีคำพิพากษาถึงที่สุดให้ลงโทษจำเลยแล้วแต่กรณีให้ผู้แจ้งความนำจับหรือเจ้าหน้าที่ผู้จับมายื่นคำขอรับเงินสินบนหรือเงินรางวัลต่ออธิบดีกรมธุรกิจพลังงานหรือผู้ซึ่งอธิบดีมอบหมายตามแบบที่กรมธุรกิจพลังงานกำหนด ภายใน ๙๐ วันพร้อมด้วยเอกสารหลักฐาน ดังต่อไปนี้(๑)สำเนาภาพถ่ายบัตรประจำตัวประชาชนหรือบัตรประจำตัวอื่นที่หน่วยงานของรัฐออกให้และสำเนาภาพถ่ายทะเบียนบ้าน พร้อมรับรองสำเนาถูกต้อง(๒)สำเนาบันทึกประจำวันแจ้งความนำจับหรือสำเนาใบรับแจ้งความนำจับแล้วแต่กรณีพร้อมรับรองสำเนาถูกต้องโดยผู้รับแจ้งความนำจับรับรองเป็นลายลักษณ์อักษรว่าผู้ขอเบิกเงินสินบนเป็นผู้แจ้งความนำจับจริง(เฉพาะกรณีขอรับเงินสินบน)(๓)สำเนาบันทึกการจับกุมของเจ้าหน้าที่ผู้จับ(๔)หนังสือมอบฉันทะให้หัวหน้าคณะผู้จับกุมเป็นผู้รับเงินรางวัล (ถ้ามี)(๕) ข้อตกลงในการแบ่งเงินสินบน(ถ้ามี)(๖)สำเนาคำพิพากษาคดีถึงที่สุดหรือหนังสือแจ้งผลคดีของพนักงานอัยการว่าคดีถึงที่สุดแล้วแต่กรณี(ถ้ามี)กรณีที่ไม่มีการมอบฉันทะรับเงินรางวัลตาม(๔) ให้หัวหน้าคณะผู้จับกุมส่งหลักฐานการแจ้งรายละเอียดเกี่ยวกับผู้รับเงินรางวัลทุกคนและวิธีการขอรับเงินรางวัลมาด้วยข้อ ๑๘ การจ่ายเงินสินบนให้แก่ผู้แจ้งความนำจับในกรณีผู้แจ้งความนำจับไม่เปิดเผยชื่อให้ผู้แจ้งความนำจับพิมพ์ลายมือไว้ที่แบบคำขอรับเงินโดยไม่ต้องระบุชื่อแล้วให้ผู้รับแจ้งความลงลายมือชื่อรับรองในแบบคำขอรับเงินนั้นด้วยแบบคำขอรับเงินดังกล่าว ให้ถือเป็นใบสำคัญคู่จ่ายเงินข้อ ๑๙ ผู้มีสิทธิ์ได้รับเงินสินบนหรือเงินรางวัลจะต้องขอรับเงินจากกรมธุรกิจพลังงานภายในกำหนด ๑๘๐ วันนับแต่วันสั่งจ่ายเงินสินบนหรือเงินรางวัลหมวด ๕คณะกรรมการวินิจฉัยการจ่ายเงินสินบนหรือเงินรางวัล ข้อ๒๐ให้มีคณะกรรมการวินิจฉัยการจ่ายเงินสินบนหรือเงินรางวัล ประกอบด้วยอธิบดีกรมธุรกิจพลังงานเป็นประธาน รองอธิบดีกรมธุรกิจพลังงานผู้เชี่ยวชาญเฉพาะด้านนโยบายและแผนธุรกิจพลังงาน ผู้เชี่ยวชาญเฉพาะด้านความปลอดภัยน้ำมันเชื้อเพลิงและก๊าซผู้ชำนาญการพิเศษด้านคุณภาพน้ำมันเชื้อเพลิงผู้อำนวยการสำนักความปลอดภัยธุรกิจน้ำมันเชื้อเพลิงผู้อำนวยการสำนักความปลอดภัยธุรกิจก๊าซ ผู้อำนวยการสำนักคุณภาพน้ำมันเชื้อเพลิงผู้อำนวยการสำนักการค้าและการสำรองน้ำมันเชื้อเพลิง เป็นกรรมการให้อธิบดีกรมธุรกิจพลังงานแต่งตั้งข้าราชการสังกัดกรมธุรกิจพลังงานคนหนึ่งเป็นเลขานุการและอีกไม่เกินสองคนเป็นผู้ช่วยเลขานุการข้อ๒๑การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานไม่มาประชุมหรือไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๒๒ ให้คณะกรรมการมีอำนาจหน้าที่ดังต่อไปนี้(๑)พิจารณาจ่ายเงินสินบนหรือเงินรางวัล(๒)ตีความในกรณีมีปัญหาการปฏิบัติตามระเบียบนี้(๓)กำหนดหลักเกณฑ์การพิจารณาเพื่อปฏิบัติการตามระเบียบนี้(๔)วินิจฉัยชี้ขาดกรณีมีข้อพิพาทเกี่ยวข้องกับสิทธิของผู้ขอรับเงินสินบนหรือเงินรางวัล(๕)เรียกเจ้าหน้าที่หรือบุคคลอื่นที่เกี่ยวข้องมาชี้แจงข้อเท็จจริงหรือส่งมอบเอกสารที่อยู่ในครอบครอง(๖)ระงับการจ่ายเงินสินบนหรือเงินรางวัลกรณีที่เห็นว่าการจ่ายเงินสินบนหรือเงินรางวัลไม่ถูกต้องตามกฎหมายหรือระเบียบนี้และถ้าได้จ่ายเงินสินบนหรือเงินรางวัลไปแล้ว ให้ผู้รับส่งคืนแก่กรมธุรกิจพลังงานกระทรวงพลังงานภายในหกสิบวันนับแต่วันที่ได้รับแจ้งมติคณะกรรมการ(๗)แต่งตั้งคณะอนุกรรมการเพื่อตรวจสอบข้อเท็จจริงและดำเนินการตามที่คณะกรรมการมอบหมาย(๘)ปฏิบัติการอื่นตามที่กรมธุรกิจพลังงาน กระทรวงพลังงานมอบหมายคำวินิจฉัยของคณะกรรมการให้เป็นที่สุดประกาศณ วันที่ ๒๖ ตุลาคม พ.ศ. ๒๕๔๗วิโรจน์ คลังบุญครองอธิบดีกรมธุรกิจพลังงาน[เอกสารแนบท้าย]๑.ใบแจ้งความนำจับ๒.รายงานการจับกุม๓.รายละเอียดการแบ่งเงินสินบนและเงินรางวัล ของคดีเลขที่............................แนบท้ายระเบียบ หน่วยงาน...............................(ดูข้อมูลจากภาพกฎหมาย)พรพิมล/พิมพ์๒๔ พฤษภาคม ๒๕๔๘ฐิติพงษ์/พัชรินทร์/ตรวจ๓๑พฤษภาคม ๒๕๔๘นันทพล/ปรับปรุง๓๐ พฤศจิกายน๒๕๔๙ก้องเกียรติ/ผู้จัดทำ๑๘ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๑/ตอนพิเศษ ๑๒๘ง/หน้า ๓๓/๑๗ พฤศจิกายน ๒๕๔๗